《寄怀张鞠存年兄 其二》
清代·王广心

城南别业近何如，白板双扉暮色虚。秋草不知王粲井，画桥犹记伯通居。

湘帘对酒明镫夕，木榻弹棋听雨余。不信阑干苦相忆，倚来愁绝雁行疏。

作者简介：江南华亭人，字伊人，号农山。顺治六年进士，历官御史。巡视京、通二仓，理剔漕政之弊，疏凡三十余上。工诗，沉博秾丽。有《兰雪堂稿》。